Sarkadkeresztúr Község Önkormányzata Képviselő-testülete
6/2011. (IV.4.) KT. rendelete

a közterület használat szabályairól.
· egységes szerkezetben - 
Sarkadkeresztúr Község Önkormányzatának Képviselő-testülete az Alkotmány 44/A. § (2) bekezdésében biztosított jogkörében eljárva a helyi sajátosságokra tekintettel a közterületek használatára és a közterület használat engedélyezésére az alábbi rendeletet alkotja:
Általános rendelkezés
1. §
A rendelet célja azon helyi szabályok megállapítása, amelyek községképi, községrendezési, környezetvédelmi, ellátási, közlekedésbiztonsági szempontok figyelembevételével határozzák meg a közterület használatot, a zöldfelületek használatát, a hirdető berendezések elhelyezését.
2. §
/1/ 
A rendelet hatálya Sarkadkeresztúr Község közigazgatási területén található közterületekre és azok használóira terjed ki.
/2/
A közterület használat engedélyezésével kapcsolatos elsőfokú önkormányzati hatósági hatásköröket Sarkadkeresztúr község polgármestere (a továbbiakban: engedélyező) gyakorolja.
A közterületek fenntartása, védelme, tisztántartása
3. §.
/1/
A település belterületén lévő közterületekből kialakított zöldterületek kezelését a Polgármesteri Hivatal végzi.

/2/
Az intézményes gondozásba be nem vont területek gondozását az érintett ingatlantulajdonosok végzik. 

/3/
A közterületek, azok építményei, berendezései, felszerelései és növényzete megóvásában, ezek tisztaságának fenntartásában valamennyi lakos és közület köteles közreműködni.

/4/
A burkolt utak és közjárdák, a gondozott zöldterületek tisztántartásáról a Polgármesteri Hivatal gondoskodik. 

/5/
Az ingatlanok előtti járda állandó tisztántartása, a hó eltakarítása, a síkosság elhárítása, az azon való közlekedés biztosítása (bokrok, fák metszése, nyesése) az ingatlan tulajdonosainak (kezelő, használó, bérlő) kötelessége.

/6/ 
Az ingatlanra történő behajtást szolgáló kapubejárók alatti átereszek jó karban- és tisztántartása ugyancsak az ingatlan tulajdonosának a kötelessége. 

/7/
Az egyes ingatlanok előtt a közutak széléig terjedő terület tisztítása, karbantartása, kaszálása az ingatlan tulajdonosának, kezelőjének, használójának kötelessége.

/8/
A szórakozóhelyek, vendéglátó egységek, üzlethelyiségek és más elárusító helyek előtti járdaszakaszt az üzemeltető köteles tisztántartani. 

/9/
A járművek vezetői földútról burkolt útra való felhajtás előtt a járműveiket, felhajtás után pedig az utat kötelesek a sártól letakarítani. 
A közterület használat engedélyezése
4. §
/1/
A közterület rendeltetéstől eltérő használatához (a továbbiakban: közterület használat) engedély szükséges.

/2/ 
Közterület használati engedélyt kell beszerezni:

a) a közterületbe nyúló üzlethomlokzat (portál), kirakatszekrény, üzleti védőtető (előtető),  ernyőszerkezet, hirdető berendezés (fényreklám), továbbá cég-és címtábla elhelyezéséhez,

b) árusító és egyéb fülke (pl. élelmiszer, cukorka, gyümölcs, virág, könyv, hírlap, dohány árusítására szolgáló bódé, pavilon) elhelyezésére,
   c) a közúti közlekedéssel és fuvarozással kapcsolatos állomáshely, fedett várakozóhelyiség elhelyezésére,

   d) az egyes létesítményekhez a közút területén kívül szükséges gépjármű-várakozóhelyek  céljára,

e) építési munkával kapcsolatos állvány, építőanyag és törmelék elhelyezésére,

f) alkalmi és mozgó árusításra, javító-szolgáltató tevékenységre,

g) kiállítás, sport-és kulturális rendezvények, továbbá mutatványos tevékenység céljára,

h) zöldfelület bármilyen célú igénybevételére,

i) vendéglátó ipari előkert céljára.
/3/
Nem kell közterület használati engedély:

a) az úttartozékok és a közúti közlekedés irányításának célját szolgáló berendezések elhelyezéséhez,

b) a közterületen, illetőleg az alatt vagy felett elhelyezett közművek hibaelhárítása érdekében végzett munkához,

c) a közút, járda építésével, javításával, fenntartásával kapcsolatban a közút, járda területének elfoglalásához,

d) üzlethomlokzat, kirakatszekrény, hirdető berendezés (fényreklám), cég-és címtábla elhelyezéséhez, ha az a közterületbe 10 cm-en túl nem nyúlik be.

e) az önkormányzat vagy költségvetési szerve által szervezett rendezvényeken közreműködőknek, ha az általuk nyújtott szolgáltatást az önkormányzat rendeli meg és fizeti.
/4/
Nem adható közterület használati engedély:

a) bűzös, tűz-és robbanásveszélyes tevékenység gyakorlására, erotikus termékek bemutatására és értékesítésére, továbbá szeszesital (kimért és palackozott) forgalmazására, kivéve a vendéglátó ipari egységek közterületen ideiglenesen kialakított kerthelyiségeit,

b)   a közlekedés biztonságát veszélyeztető berendezések és anyagok elhelyezésére,

c)   közúti közlekedési szolgáltatáshoz használt gépjármű közterületen történő tárolására,

d)   játék és pénznyerő automaták üzemeltetésére.
Az engedély iránti kérelem
5. §.

/1/ 
A közterület használati engedélyt annak kell kérnie, aki a közterületet használni kívánja.
/2/
Ha a közterület használata építési (létesítési) engedélyhez kötött épület vagy más építmény elhelyezése céljából szükséges, az engedélyt az építtetőnek kell kérnie.
/3/
Ha a közterület ideiglenes jellegű használata építési munka végzésével kapcsolatos állvány, építőanyag, törmelék, stb. elhelyezése céljából szükséges, az engedélyt a kivitelezőnek kell kérnie.
/4/
A közterület használati engedély iránti kérelemnek tartalmaznia kell:

a) az engedélyt kérő nevét és állandó lakhelyének illetve telephelyének címét,

b) a közterület használat célját és időtartamát vagy azt, hogy a közterületet állandó jelleggel kívánja használni,

c) a közterület használat helyének, módjának és mértékének pontos meghatározását,

d) a közterületen folytatni kívánt tevékenység gyakorlására jogosító okirat (pl. vállalkozói, működési engedély) egy másolati példányát,

e) zöldterület, közpark használata esetén a terület helyreállítására vonatkozó nyilatkozat egy példányát,

f) árusítás esetén, amennyiben az árusítást végző személy nem azonos a kérelmezővel, annak nevét és címét.

/5/
Az engedély iránti kérelemhez az engedélyező hatóság felhívására be kell mutatni a közterületen folytatni kívánt tevékenység gyakorlására jogosító okiratot.

Az engedély megadása
6. §
/1/
Az engedélynek tartalmaznia kell:

a) az engedélyes nevét és állandó lakó-(telep) helyének címét,

b) a közterület használat célját és időtartamát, vagy azt, hogy az engedély milyen feltétel bekövetkeztéig érvényes, illetőleg, hogy állandó jellegű,

      c) a közterület használat helyének, módjának, mértékének és feltételeinek pontos meghatározását,

d) az engedélyezési eljárásban közreműködő szakhatóságok hozzájárulásában foglalt előírásokat,

           e) az engedély megszüntetése vagy visszavonása esetére az eredeti állapot helyreállítására                vonatkozó kötelezettség előírását,

f) közterület használati díj fizetési kötelezettség esetén a díj mértékét és fizetésének módját.
/2/
A közterület használat - az 5. § (3) bekezdésében említett esetben – csak az építési munka végzésének tartamára engedélyezhető.
/3/
Az anyagok és szerkezetek tárolásával kapcsolatos engedélyben azt is ki kell kötni, hogy a tárolás csak a munka-, baleset-és egészségvédelmi rendszabályokban előírt módon történhet.
/4/
Az engedély megadása vagy megtagadása ügyében hozott határozatot – a kérelmező mellett - közölni kell:

a) az engedélyezési eljárásban közreműködő szakhatóságokkal,

b) élelmiszer árusítás esetében az állami közegészségügyi felügyelővel,

c) a polgármesteri hivatal pénzügyi csoportjával.

A közterület használat egyéb szabályai
7. §
/1/
A közterület használati engedély jogosultja (a továbbiakban: engedélyes) köteles az igénybevett területet és környezetét tisztán tartani, a keletkezett hulladék, szemét elszállításáról az engedélyben foglaltaknak megfelelően gondoskodni.
/2/ 
Az engedélyes köteles a közterület használati engedélyt, valamint a tevékenység folytatásához szükséges engedélyeket (vállalkozói, magánkereskedői igazolvány, működési engedély, díjfizetésről szóló bizonylat stb.) magánál tartani és azokat az engedélyező hatóságok vagy a rendőrség ellenőrzése esetén kérésre felmutatni.

8. §.

/1/
A közterületen szeszesital fogyasztása tilos.
/2/
Az (1) bekezdésben megfogalmazott tilalom nem vonatkozik:

a) az engedélyezett alkalmi rendezvények idejére ideiglenesen kitelepülő árusítóhelyek közvetlen környékére,

b) vendéglátó ipari előkertekre.
9. §.
/1/ 

A közterület használat a (2) bekezdésben meghatározott esetek kivételével csak határozott időre engedélyezhető. A határozott időre szóló közterület használat legkisebb időtartama 1 nap, leghosszabb időtartama 3 év.
/2/
Határozatlan időre engedélyezhető közterület használatok: építési (létesítési) engedélyhez kötött épület vagy más építmény, közműaknák, posta-és hírlaptároló láda, illetve telefonfülke elhelyezése.
/3/
A közterület használati engedély érvényét veszti, ha a közterületen folytatott tevékenységre jogosító okirat érvénye megszűnik.
/4/
A meghatározott időre szóló engedély érvénye az engedélyesnek az engedélyezett időtartam lejárta előtt 15 nappal benyújtott kérelmére meghosszabbítható. Az engedély szüneteltetésére nincs lehetőség.
A közterület használati díj
10. §
/1/
A közterület rendeltetéstől eltérő használatáért díjat kell fizetni.
/2/
A díjfizetési kötelezettség megállapítása során:

a) a létesítmény által elfoglalt közterület nagyságának meghatározásánál a létesítmény   alapterületét és a használatához szükséges csatlakozó terület mértékét kell figyelembe venni,

b) reklámtábla elhelyezése esetén a reklámfelület nagysága a mérvadó,

c) minden megkezdett nap, hónap, m2 egésznek számít.
/3/
Az engedélyes a közterület használati díjat minden esetben fél évre előre, (kivéve: ha a használatot félévnél rövidebb időszakra engedélyezték, akkor az engedélyezett időszakra) a határozat jogerőre emelkedésétől számított 15 napon belül, a későbbiekben pedig minden félév első hónapjának 15. napjáig köteles megfizetni. Alkalmi árusítás esetén a közterület-használati díjat az árusítás megkezdése előtt meg kell fizetni.

/4/
A közterület használat ÁFA nélküli díjának mértéke a következő:

a) a közterületbe 10 cm-en túl benyúló üzlethomlokzat (portál), kirakatszekrény, üzleti védőtető (előtető), ernyősszerkezet, hirdető berendezés (fényreklám), cím-és cégtábla 45 Ft/m2/hó. Önálló hirdetőberendezés:
- 300,- Ft/hó/db:
1 m2 felületig

- 800,- Ft/hó/db:
1 m2 felület felett
b) árusítás és egyéb fülke 30 Ft/m2/hó

c) egyes létesítményekhez illetve vállalkozásoknak a közút területén kívül szükséges teher- és különleges gépjárművek (traktorok) elhelyezése: 500,- Ft/hó/db, 6000,- Ft/év/db. géperejű és lófogatú kocsik, utánfutók, mezőgazdasági vontatók munkagépei: 300,- Ft/hó/db, 3600,- Ft/év/db.
d) építési munkával kapcsolatos állvány, építőanyag és törmelék elhelyezése: a használatbavételi engedély megadásáig ingyenes, utána 50 Ft/m2/hó, de minimum 570,- Ft/hó.
e) alkalmi-és mozgóárusítás (10 m2-enként illetve gépkocsiról) 1000 Ft/nap illetve 10000 Ft/hó

f) kiállítás, sport-és kulturális rendezvények, mutatványos tevékenység 15 Ft/m2/nap

g) cirkusz 50 Ft/m2/nap

h) egyéb anyagok, tüzelő, ipari alapanyagok, stb.: 20,- Ft/m2/nap, de minimum 300,- Ft/hét
/5/
A közterület használati díjat a (4) bekezdésben meghatározott díjtételek alapján az engedélyező állapítja meg.
/6/
A közterület használati díjat Sarkadkeresztúr Község Önkormányzata 11733175-15343635- 00000000 számú költségvetési elszámolási számlájára kell befizetni.
11. §
Nem kell közterület használati díjat fizetni:
a) a közműveknek (elektromos, gáz, víz-és csatornázási művek) valamint a köztisztasági szerveknek a feladatuk ellátását szolgáló létesítményei elhelyezése után,

b) a karitatív tevékenységet végző nonprofit szervezeteknek.

c) magánszemélyeknek a tulajdonukban levő egy személygépkocsi után.

d) vállalkozások a tulajdonukban levő egy tehergépjármű után, ha – egy éven túli munkaviszonyban - sarkadkeresztúri lakóhelyű gépkocsivezetőt foglalkoztatnak. A vállalkozót díjmentességre jogosultsága nem mentesíti a közterület használati engedélyezési eljárás alól, melynek során kérelmező a gépkocsivezető munkaszerződésével köteles igazolni a díjmentességre jogosultságot. (A gépkocsivezető lakóhelyét a hivatal a népesség nyilvántartás adatai alapján ellenőrzi.) 
-  7  -
A közterület használat megszüntetése és az engedély megvonása
12. §
/1/
Az engedélyező – a közterület használati engedély bevonására történő figyelmeztetés mellett határidő kitűzésével - felszólítja a szabálytalanság megszüntetésére azt az engedélyest, aki:

a) a közterületen elhelyezett árusítóhely folyamatos tisztántartásáról, fenntartásáról nem gondoskodik,

b) az engedélyezettnél nagyobb területet foglal el,

c) az engedélytől eltérő terméket árul,

d) a számára engedélyezett közterület használatot másnak átengedi,

e) a közterület használati díjat határidőig nem fizeti meg.
/2/
Amennyiben az engedélyes a megadott határidőn belül kötelezettségének nem tesz eleget, tőle a közterület használati engedélyt haladéktalanul vissza kell vonni.
/3/
Meg kell vonni az engedélyt, ha az engedélyes a közterületet nem az engedélyezett célra és módon használja.
/4/
Ha az engedélyes a közterület használatát meg kívánja szüntetni, köteles az engedély visszavonását kezdeményezni az eljáró hatóságnál.
/5/
Ha az engedély érvényét veszti, az engedélyes a saját költségén köteles az eredeti állapotot - minden kártalanítási igény nélkül - helyreállítani.
/6/
Ha a közterület használat a (1) vagy (2) bekezdésben említett módon szűnik meg, a már esedékessé vált és befizetett közterület használati díjat visszakövetelni nem lehet.

Értelmező rendelkezések
13. §
E rendelet alkalmazása szempontjából:
/1/
Közterület: az ingatlan nyilvántartásban közterületként nyilvántartott belterületi földrészlet a közúti közlekedés céljára szolgáló utak, járdák, terek stb. kivételével.
/2/
Közúti közlekedési szolgáltatáshoz használt gépjármű: azon gépjármű, amellyel díj ellenében személyszállítási, árufuvarozási és autómentési tevékenységet folytatnak, továbbá minden olyan gépjármű, melynek legnagyobb megengedett összes tömege a 3500 kg-ot meghaladja.

Vegyes és záró rendelkezések
14. §.
A közterület használatának ellenőrzésére az engedélyező, a polgármesteri hivatal helyszíni bírságolási joggal felruházott dolgozója és a rendőrség jogosult.
15. §.
/1/1


/2/1

16. §
/1/
E rendelet kihirdetése napján lép hatályba.
/2/
A rendelet hatályba lépésével egyidejűleg a Sarkadkeresztúr Község Önkormányzata szolgáltatási díjairól szóló 12/2009. (XII. 28.) KT. számú rendelete 2. §-ának (15) bekezdése a)-e) pontjai, továbbá Sarkadkeresztúr Község Önkormányzata Sarkadkeresztúr község lakóhelyi környezet védelméről szóló 2/2008. (I.30.) KT. sz. rendelete hatályát veszti. 
Sarkadkeresztúr, 2011. március 28.


Bakucz Péter 
Nádaskiné Szabó Margit 

polgármester
jegyző helyett


Ilyés Sándor

1 Hatályon kívül helyezte a 14/2012. (VI.6.) önkormányzati rendelet 1. §-a

Záradék:
A rendelet kihirdetve:

Sarkadkeresztúr, 2012. június 21.


Ilyés Sándor

                               körjegyző

KÖZTERÜLET-HASZNÁLATI ENGEDÉLY IRÁNTI KÉRELEM

1./ Természetes személy vonatkozásában:

Kérelmező neve (leánykori név is): ………………………………………………………………….................
Anyja neve: ……………………………………………………………………………………………………..
Születési helye, ideje: …………………………………………………………………………………………...
Állandó lakhelyének címe: ……………………………………………………………………………………...
Adóazonosító száma: …………………………………………………………………………………………...
2./ Jogi személy esetében:

Cég megnevezése: ………………………………………………………………………………………………
Levelezési cím (telephely): ……………………………………………………………………………………..
Adószám: …………………………………………………………………………………………….................
Bankszámlaszám: ………………………………………………………………………………………………
3./ Közterület-használat célja: ……………………………………………………………………….............
Időtartama: ……………………………………………………………………………………………………..
4./ a.) A közterület-használat helye (telepítési helyszínrajz): ……………………………………………….
     ………………………………………………………………………………………………………………
     b.) módja, mértéke (m2-ben kifejezve): …………………………………………………………................
     c.) a tevékenységhez használt utca berendezési tárgy vagy jármű leírása (anyaga, rögzítés módja, jármű
          esetén annak típusa, forgalmi rendszáma, stb.): ………………………………………………………..
          …………………………………………………………………………………………………………..
5./ Ha a közterület-használat célja mozgóbolt üzemeltetése:

     a.) a mozgóbolt mozgási körzete: …………………………………………………………………………..
     b.) megállási helyek: ………………………………………………………………………………………..
6./ A közterületen folytatni kívánt tevékenység gyakorlására jogosító okirat száma, megnevezése:
     ………………………………………………………………………………………………………………
7./ Díjfizetési kötelezettség alól felmentés iránti kérelem esetén annak indoklása:

     ……………………………………………………………………………………………………………….
     ……………………………………………………………………………………………………………….
8./ A rendeltetéstől eltérő használat során a felelős személy:

     neve: …………………………………………………………………………………………………………
     telefonszáma: …………………………………………………………………………………….................
Sarkadkeresztúr, 2011. ………………………………….


 







………………………………….










            kérelmező aláírása
Sarkadkeresztúr Község Önkormányzata
5731 Sarkadkeresztúr, Vörösmarty út 7.
Ügyiratszám: _________/2011.


Tárgy: Közterület-használat engedélyezése
 
…………………………………….. céljára.

HATÁROZAT

A képviselő-testülettől kapott átruházott hatáskörben eljárva .......................................... ..........................................., Sarkadkeresztúr, ............................u. ....... sz. alatti lakos részére, kérelmére a Sarkadkeresztúr, ................................... u. ....... sz. (................. hrsz.). előtt ....... m x ....... m = ........ m2 közterület használatát engedélyezem ideiglenes jelleggel

....................................................................................................................................... céljából

............ év ......................... hó ........ napjától ............ év ........................ hó ....... napjáig.

Az engedélyes közterület-használati díj címén köteles a Polgármesteri Hivatal Házipénztárába, vagy csekken (.................................., ............................... u. ....... sz.) m2-ként .................. Ft napi- (havi-, évi, idény-) díjat, azaz összesen az engedélyezett ............... m2 közterület használata után .......................... Ft, azaz .................................................................. forint napi- (havi-, évi, idény-) díjat befizetni, a határozat jogerőre emelkedésétől számított 15 napon belül.

Az engedélynek a következő feltételei vannak:

1. Ha az engedélyes a közterületet az engedély lejárta után továbbra is igénybe kívánja venni, köteles ezt a szándékát az engedélyezett időtartam utolsó napja előtt legalább 15 nappal hatóságomnál írásban bejelenteni, és az engedély meghosszabbítását kérni.

2. Az engedély megszűnése, megszüntetése vagy visszavonása esetén az engedélyes köteles a közterület eredeti állapotát minden kártalanítási igény nélkül saját költségén helyreállítani.

3. .................................................................................................................................................

.....................................................................................................................................................

Az engedély feltételeinek be nem tartása a közterület használat szabályairól szóló …/2011. (III. 25.) KT. számú rendelet 14. §-ában foglaltak szerinti szabálysértési bírság kiszabásával jár.

Határozatom ellen a kézbesítéstől számított 15 napon belül az Önkormányzat Képviselő-testületéhez címzett a Polgármesteri Hivatalba fenti ügyintézőhöz benyújtott 5000,- Ft illetékbélyeggel ellátott fellebbezéssel lehet élni.

INDOKOLÁS

.............................................. név Sarkadkeresztúr, .................... u. ......... szám alatti lakos Sarkadkeresztúr, ............................... u. ......... szám alatti ............. m2 terület ideiglenes jellegű használatát kérte. Kérelmében előadta, hogy a közterületet ............................ ....................................................... célra kívánja hasznosítani.

A közterület-használat engedélyezése városképi, városrendezési, közlekedésrendészeti, forgalombiztonsági ......................................... szempontból megadható.

A fentiek figyelembevételével a közterület használat szabályairól szóló …/2011. (III. 25.) KT. számú rendeletben előírtak alapján az engedélyt megadtam.

A közterület-használati díjat a közterület használat szabályairól szóló …/2011. (III. 25.) KT. számú rendelet … §-a … pontja alapján állapítottam meg.

A jogorvoslatot a helyi önkormányzatokról szóló 1990. évi LXV. törvény 11. § (2) bekezdése alapján állapítottam meg.

Sarkadkeresztúr, ........ év ......................... hó ...... nap


..........................................


Bakucz Péter
 
polgármester

A határozatról értesülnek:

1. ........................................

2. ........................................

3. ........................................

4. ........................................
Sarkadkeresztúr Község Önkormányzata
5731 Sarkadkeresztúr, Vörösmarty út 7.
Tel: 66/572-720; Fax 66/276-006;

Ügyiratszám: _________/2011.



Tárgy: ............................................(név)
 

...................................................(lakcím)
 

 sz. alatti lakos közterület-használati 
 

 tevékenységének engedélyezése

Határozat

A képviselőtestülettől kapott, átruházott hatáskörben eljárva ........................................... (név) Sarkadkeresztúr, .............................. utca ......... szám alatti lakos kérelmére .............................................................................................................................. célból a Sarkadkeresztúr, ......................... utca ........ szám alatti ingatlan előtti közterületen ............. m2 rendeltetéstől eltérő használatát ............. év ....................... hó ......... napjától ............. év ...................... hó ..... napjáig terjedő időre engedélyezem.

A közterület használatáért ...................... Ft összegű díjat kell fizetni a használat megkezdése előtt, amelyet a mellékelt csekken az önkormányzat számlájára kell befizetni.

A közterület-használati díjat a közterület használat szabályairól szóló …/2011. (III. 25.) KT. számú rendelet 9. §-a (...) bekezdése … pontja alapján állapítottam meg.

A határozat indokolását és a jogorvoslatról való tájékoztatást a közigazgatási hatósági eljárás és szolgáltatás általános szabályairól szóló 2004. évi CXL. törvény 72. § (4) bekezdése alapján mellőztem.

Sarkadkeresztúr, ........ év ......................... hó ...... nap

P. H.


..........................................


Bakucz Péter
 
polgármester

Erről értesül:

1. Kérelmező
2. Irattár

